แรงขาย “พลังงาน-อิเล็กทรอนิกส์” ฉุด SET พลิกปิดลบ 4 จุด
SET พลิกปิดลบ 4 จุด เซ่นแรงขาย “พลังงาน-อิเล็กทรอนิกส์” กดดัน และความตึงเครียดระหว่างสหรัฐฯและจีน แนวโน้มพรุ่งนี้คาดว่าตลาดแกว่งไซด์เวย์ ให้แนวต้าน 1,600 จุด แนวรับ 1,580 จุด
SET พลิกปิดลบ 4 จุด เซ่นแรงขาย “พลังงาน-อิเล็กทรอนิกส์” กดดัน และความตึงเครียดระหว่างสหรัฐฯและจีน แนวโน้มพรุ่งนี้คาดว่าตลาดแกว่งไซด์เวย์ ให้แนวต้าน 1,600 จุด แนวรับ 1,580 จุด
2 ส.ค. 2565

นายชัยพร น้อมพิทักษ์เจริญ รองกรรมการผู้จัดการสายงานค้าหลักทรัพย์บุคคล บล.บัวหลวง กล่าวว่า ตลาดหุ้นไทยวันนี้ดัชนีเคลื่อนไหวค่อนข้างผันผวน ช่วงเช้าแกว่งขึ้นสลับลง และย่อตัวตลอดช่วงบ่ายนี้ เป็นไปตามทิศทางตลาดหุ้นในภูมิภาค ตอบรับความกังวลประเด็นความตึงเครียดระหว่างสหรัฐฯ และจีนกลับมาหลังจากประธานสภาฯ สหรัฐยืนยันเดินทางไปเยือนไต้หวัน
ขณะเดียวกันความกังวลของภาวะเศรษฐกิจถดถอยยังคงอยู่ หลังจากตัวเลข PMI ภาคการผลิตของ 3 ประเทศเศรษฐกิจขนาดใหญ่ ได้แก่ สหรัฐฯ ยุโรป และจีน ออกมาชะลอตัว และส่งผลต่อมาถึงราคาน้ำมันร่วงลงกดดันหุ้นกลุ่มพลังงาน ซึ่งมีผลต่อภาพรวมดัชนีคตลาดหุ้นไทยในวันนี้
สำหรับแนวโน้มพรุ่งนี้คาดว่าดัชนีแกว่งไซด์เวย์ ซึ่งยังคงต้องจับตาสถานการณ์ความตึงเครียดระหว่างสหรัฐฯและจีนจะมีพัฒนาอย่างไรต่อไป โดยให้แนวต้าน 1,600 จุด แนวรับ 1,580 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 4,672.66 ล้านบาท ปิดที่ 490.00 บาท ลดลง 20.00 บาท
PTTEP มูลค่าการซื้อขาย 2,499.19 ล้านบาท ปิดที่ 159.00 บาท ลดลง 0.50 บาท
PTT มูลค่าการซื้อขาย 1,889.93 ล้านบาท ปิดที่ 35.25 บาท ราคาไม่เปลี่ยนแปลง
BANPU มูลค่าการซื้อขาย 1,865.73 ล้านบาท ปิดที่ 13.10 บาท ลดลง 0.20 บาท
TLI มูลค่าการซื้อขาย 1,855.03 ล้านบาท ปิดที่ 14.50 บาท ลดลง 0.60 บาท